Po štarte z tretej pozície, svojho vtedajšieho karierného maxima, sa Sergio Pérez umiestnil na Veľkej cene Turecka prvý krát za 8 rokov na druhom mieste. V Bahrajne musel Pérez tri kolá pred koncom odstúpiť z tretieho miesta kvôli defektu motora. O týždeň neskôr na skrátenej verzií trate vyhral Sergio Pérez svoj prvý závod vo Formule 1, Veľkú cenu Sachiru. Po štarte z piateho miesta sa kvôli kolizií so Charlesom Leclercom prepadol až na posledné miesto. V priebehu pretekov sa ale dokázal prepracovať na tretiu pozíciu a po chybe Mercedesu pri boxovej zastávke obidvoch pilotov sa dostal na prvé miesto, ktoré už v závere pretekov obhájil. Tým pádom sa stal prvým mexickým pretekárom od Pedra Rodrigueza v roku 1970, ktorý dokázal vyhrať Veľkú cenu vo Formule 1. Navyše prekonal rekord za najviac štartov po prvú výhru na Veľkej cene; vyhral až na 190. pokus.